
Fungerende Direktør:
Knut Sverre Røang




Protokoll:
Tore Vogt

Mona Sandbæk, Ragnvald Thilesen og Mia Klemetsrud meldte forfall. Inger Elisabeth Salvesen ble innkalt som vara for Mona Sandbæk. Kristin Svarva ble forsøkt innkalt som vara for Mia Klemetsrud.

Ikke møtt: Brynmor Evans og Elin Krabset.

SAK 50/00 forslag til høringsuttalelse fra øks-mjøsutvalgets innstilling

Det kom følgende kommentarer på avdelingens uttalelse om HiO’s forslag til høringsuttalelse om Mjøsutvalgets innstilling:

Generell kommentarer:

· Vi bør være kritisk til utvalgets ukritiske holdning til den ideologiske retningen ”new public management”. 

· Uro for at for stor grad av ”økonomisering” av virksomheten vil gjøre systemet mindre fleksibelt og hemme samarbeidsklima mellom institusjoner.

· Høgskolen bør tydeliggjøre at skolen i dag har 5 hovedfag  med nær relasjon til praksisfeltet.

· Vi bør tydeliggjøre våre argumenter ved hjelp av konkrete eksempler.

· Kommentere at høgskolen i pkt. 1.7 forenkler årsaker til at flere studenter velger å ha en bijobb ved siden av studiene. Høgskolen legger for lite vekt på at studiefinansiering er en viktig årsak til studentenes tendens til å jobbe ved siden av studiene.

· Vi bør stille oss kritisk til hensikten til Mjøsutvalget. 

Spesifikke kommentarer til hvert underpunkt:

2.1 Større autonomi til institusjonene

· Setningen ”Det er mindretallet som faller ned på ideologibasert standpunkt” i nest siste avsnitt side 1 sløyfes.

2.3 Finansiering

· Uro for at stykkprisfinansiering vil medføre at institusjoner blir mer lemfeldige med å gi dårlige studenter ståkarakter for å oppnå bedre finansiering.

· Uro for at mål om effektivitet og rask studieprogresjon vil gi mindre spillerom for å gi utdanningstilbud for studenter som av ulike årsaker må bruke lengre tid på studiene. 

· Vi må legge vekt på at våre hovedfagsstudenter er godt voksne, og at få har økonomisk muligheter for å gjennomføre hovedfaget som fulltidsstudium. Det må poengteres at vi må ha åpning for at studenter kan bruke lengre tid uten at institusjonen blir økonomisk straffet for det.

· Det er uro for at samarbeidsklimaet mellom institusjoner blir skadelidende hvis ulike institusjoner skal konkurrere om de samme studentene for å oppnå sitt inntektsgrunnlag. Hvordan skal vi få tak i eksterne sensorer i framtiden?

· Det er viktig å understreke at vi må ha basisbevilgning, ikke bare stykkprisbevilgning og voucherbevilgning. Størsteandelen av bevilgningen bør ha utgangspunkt i basisbevilgning for å sikre stabile økonomiske rammer for videreutvikling av vår virksomhet.

· Det bør være slingringsmonn i finansieringssystemet slik at vi ikke må konkurrere og ”stjele” studenter fra andre institusjoner.

2.5 Gradsstrukturen

· Bachelorgraden er forskjellig i ulike land. Ikke en enhetlig grad.

· Selv om gradene heter det samme, vil det fortsatt være ulikt innhold i utdanningene.

· Skepsis til å redusere forskningsinnholdet i hovedfaget/mastergraden.

· Det må være krav om en fordypningsoppgave i en framtidig mastergrad.

· Hovedfagstudenter i sosialt arbeid står for mye av forskningen ved vår avdeling. Vår avdeling vil bli skadelidende dersom disse studentene ikke skal drive med forskning i sin master/hovedfag.

· Vi ønsker oss primært videreføring av dagens system, men dersom vi må velge vil vi velge 3+2 modellen.

· Vi bør kommentere at overgangsordninger må utredes.

· Vi bør kommentere at utvalget er mer opptatt av form enn innhold.

2.6 Styringsstrukturen

· Setningen ”Vi er til slutt skeptiske…….institusjonene” sløyfes (3.siste avsnitt side 3)

· Uansett tilknytningsform vil vi ha todelt og valgt faglig ledelse

2.7 Universitetsopprykk

· Det må gis rom for flere universiteter.

· Høgskolen bør kunne kalle seg et ”profesjonsuniversitet” eller ”praksisuniversitet” (Det innebærer vel kritikk mot de strenge vilkår for å få godkjent bruk av Universitetsbetegnelsen?).

· Uro for at høgskolen kan miste sin nåværende forskningsrolle dersom kun universiteter gis adgang til å drive med grunnforskning.

Studentvelferd (punktet ikke nummerert, det bør vel rettes opp?)

· Det ble kommentert at det ikke blir enkelt for små undervisningsinstitusjoner i distriktene å administrere studentvelferd. Det vil gi ulikt tilbud til studentene i forhold til driften til dagens noe sentraliserte studentsamskipnad.

Vedtak:

Utkast til Avdelingens uttalelse godkjennes med de merknader som framkom på møtet. En komite bestående av Gunnar Engelsåstrø, Tor Høst og Irene Levin redigerer utkastet i henhold til de kommentarer som framkom på møtet innen den interne høringsfristens utløp den 15. september.

Neste møte: onsdag 20. september kl. 1230,  Pilestredet 56, rom Y 369 

08.09.2000

Gunnar Engelsåstrø

